สวัสดีค่ะ พอดีเมื่อเย็นขี่รถแล้วมีสุนัขวิ่งเข้ามาไล่ ระหว่างนั้นก็ยกเท้าขึ้นหนีหมาอะคะ แล้วพอมาดูทีหลังเห็นเป็นรอยแดงๆ ไม่แน่ใจว่าโดนสุนัขหรือว่าระหว่างยกเท้าหนี ไปขูดอะไรรึป่าว ไม่มีเลือดไหลและเลยลองเอแอลกอฮอเช็ดดูไม่แสบอะไรคะ
สวัสดีค่ะ หากยังคงเห็นรอยแดงที่ผิวหนัง ซึ่งหากรอยแดงดังกล่าวเกิดจากโดนสุนัขข่วนหรือกัด ก็อาจมีความเสี่ยงต่อการติดเชื้อพิษสุนัขบ้าได้ค่ะ แนะนำควรไปฉีดวัคซีนป้องกันพิษสุนัขบ้าแต่หากมั่นใจว่าไม่ได้เกิดจากโดนสุนัขกัดหรือข่วน ซึ่งหากโดนกัดขณะที่รถมีความเร็ว ก็น่าจะเกิดเป็นบาดแผลชัดเจนค่ะ ก็ไม่จำเป็นต้องไปฉีดวัคซีนพิษสุนัขบ้า และหากเป็นไปได้ อาจสังเกตอาการสุนัขตัวที่วิ่งไล่ ว่ายังคงมีอาการปกติหรือไม่ภายใน 3-4 วัน หากสุนัขไม่มีอาการผิดปกติใดๆ และไม่ตานภายใน 14 วัน แสดงว่าสุนัขก็ไม่ได้เป็นโรคพิษสุนัขบ้าค่ะ